Նշենք, որ մտահոգիչ են Վրաց Պատրիարքարանի և Պատասխանող կողմերի փաստաբանների նման մոտեցումները խնդրո առարկա հարցին, որտեղ ի հայտ են գալիս ազգային և կրոնական խտրականության դրսևորումներ ոչ միայն հայերի, այլև Վրաստանում ապրող մյուս ազգային և կրոնական համայնքների նկատմամբ: Հանրային Ռեեստրի, էկոնոմիկայի նախարարության և Վրաց Պատրիարքարանի դատապաշտպանները անտեսում են, որ Վրաստանը, խորհրդային համակարգը համարել է որպես օկուպացիոն ռեժիմ: Փաստորեն օկուպացված ռեժիմի ապօրինի գործողությունները, կապված կրոնական համայնքների ունեցվածքի բռնագրավման հետ ոչ միայն չեն դատապարտում և քայլ կատարում արդարության վերականգնման համար, այլ թողնում է այն տպավորությունը, որ կրոնական համայնքների նկատմամբ Վրաստանում շարունակվում են խտրականության դրսևորումները: